**Likumprojekta „Grozījumi Dzelzceļa pārvadājumu likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījumi Dzelzceļa pārvadājumu likumā” (turpmāk – Projekts) izstrādāts, lai atjaunotu atbrīvojumus no Eiropas Parlamenta un Padomes 2007. gada 23. oktobra Regulas (EK) Nr. 1371/2007 par dzelzceļa pasažieru tiesībām un pienākumiem (turpmāk – Regula (EK) Nr. 1371/2007) noteikumu piemērošanas līdz 2024. gada 3. decembrim, vienlaikus samazinot atbrīvojumu apjomu. Tāpat ar Projektu tiek svītrotas novecojušas tiesību normas.Likumprojekts stāsies spēkā 2019. gada 4. decembrī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Eiropas Parlamenta un Padomes 2007. gada 23. oktobra Regula (EK) Nr. 1371/2007 par dzelzceļa pasažieru tiesībām un pienākumiem. Satiksmes ministrijas iniciatīva attiecībā uz Projekta 1.pantu un 4.-8. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Projekts izstrādāts, lai līdz 2024. gada 3. decembrim atjaunotu Latvijas Republikas atbrīvojumus no Regulas (EK) Nr. 1371/2007noteikumu piemērošanas, kas piešķirti saskaņā ar Regulas (EK) Nr. 1371/2007 2. panta 4., 5. un 6. punktu. Vienlaikus Projekts paredz samazināt atbrīvojumu apjomu, nosakot, kurus Regulas (EK) Nr. 1371/2007 noteikumus Latvijas Republika uzņemas pildīt, sākot ar 2019.gada 4.decembri, ņemot vērā, ka daži no šiem noteikumiem šobrīd jau tiek pildīti vai var tikt izpildīti.Atbilstoši Regulas (EK) Nr. 1371/2007 2. panta 3. punktam visiem dzelzceļa pakalpojumiem Kopienas dalībvalstīs, sākot ar 2009. gada 3. decembri, piemēro Regulas (EK) Nr. 1371/2007 9., 11., 12., 19. pantu, 20. panta 1. punktu un 26. pantu. Eiropas Komisija 2013. gada 14. augusta[[1]](#footnote-1) un 2015. gada 11. marta[[2]](#footnote-2) ziņojumos Eiropas Parlamentam un Padomei par Regulas (EK) Nr. 1371/2007 piemērošanu ir uzsvērusi, ka atbrīvojumu plašā izmantošana ir nopietns šķērslis regulas mērķu sasniegšanai, kā arī atbrīvojumi liedz dalībvalstīm izveidot vienlīdzīgus konkurences nosacījumus dzelzceļa pārvadājumu uzņēmumiem visā ES un atņem pasažieriem tiesisko noteiktību un neļauj pilnībā īstenot savas tiesības. Izstrādājot Projektu, tika apzināti tie Regulas (EK) Nr.1371/2007 noteikumi, no kuriem Latvijas Republika iepriekš bija piešķīrusi atbrīvojumus, bet kuri šobrīd jau tiek pildīti un kurus atbildīgās institūcijas uzņemas pildīt, sākot ar 2019. gada 4. decembri.Izņemot Regulas (EK) Nr. 1371/2007 2. panta 3. punktā paredzētos noteikumus, Regulas (EK) Nr.1371/2007 2. panta 4. punkts atļauj dalībvalstīm uz ierobežotu laiku (uz piecu gadu termiņu, ko var atjaunināt divas reizes, proti, ne ilgāk kā uz 15 gadiem – maksimāli līdz 2024. gada 3. decembrim) piešķirt vietējo pārvadājumu pakalpojumiem, tostarp tālsatiksmes pārvadājumiem valstī, atbrīvojumu no lielākās daļas šīs regulas noteikumu piemērošanas. Atbilstoši Regulas (EK) Nr. 1371/2007 3. panta 11. punktam vietējs dzelzceļa pasažieru pakalpojums ir pasažieru dzelzceļa pārvadājuma pakalpojums, ko sniedz, nešķērsojot dalībvalsts robežu. Šobrīd vietējās nozīmes dzelzceļa pasažieru pakalpojumus Latvijā veic iekšzemes dzelzceļa pārvadātāji AS “Pasažieru vilciens” un SIA “Gulbenes - Alūksnes bānītis”.Izņemot Regulas (EK) Nr. 1371/2007 2. panta 3. punktā paredzētos noteikumus, Regulas (EK) Nr. 1371/2007 2. panta 5. punkts dalībvalstīm atļauj piešķirt atbrīvojumus pilsētas, piepilsētas un reģionālo pārvadājumu pakalpojumiem, kas tostarp apkalpo pārrobežu reģionus vai konurbācijas. Attiecībā uz šiem atbrīvojumiem nav noteikts termiņa ierobežojums. Atbilstoši Eiropas Parlamenta un Padomes 2012. gada 21. novembra Direktīvas 2012/34/ES (turpmāk – Direktīva 2012/34/ES), ar ko izveido vienotu Eiropas dzelzceļa telpu, 3. panta 6. punktam pilsētas un piepilsētas pārvadājumi ir pārvadājumu pakalpojumi, kuru galvenais mērķis ir apmierināt pilsētu vai pilsētkopu, tostarp pārrobežu pilsētkopu, pārvadājumu vajadzības un lai apmierinātu vajadzības pēc pārvadājumiem starp šādu pilsētu vai pilsētkopu un tās apkārtējām teritorijām. Atbilstoši Direktīvas 2012/34/ES 3. panta 7. punktam reģionālie pārvadājumu pakalpojumi ir pārvadājumu pakalpojumi, kuru galvenais mērķis ir nodrošināt reģiona, tostarp pārrobežu reģiona, pārvadājumu vajadzības. Latvijā dzelzceļa pasažieru pakalpojumus, kuru mērķis ir nodrošināt reģiona, tostarp pārrobežu reģiona, pārvadājumu vajadzības, šobrīd veic AS “Pasažieru vilciens” dzelzceļa maršrutā Rīga (Latvija) – Valga (Igaunija). Nākotnē iespējami arī citi AS “Pasažieru vilciens” veikti pārrobežu reģionālie pārvadājumi, īstenojot pārrobežu sadarbību transporta attīstības jomā.Latvijas Republika saskaņā ar Regulas (EK) Nr. 1371/2007 2. panta 4. un 5. punktu ir piešķīrusi atbrīvojumu no Regulas (EK) Nr. 1371/2007 noteikumu piemērošanas (izņemot obligāti piemērojamos regulas noteikumus) iekšzemes dzelzceļa pasažieru un bagāžas pārvadājumiem. Minētais atbrīvojums noteikts Dzelzceļa pārvadājumu likuma 4.1 panta otrajā daļā un stājās spēkā ar 2009. gada 12. novembra likumu „Grozījumi Dzelzceļa pārvadājumu likumā” un sākotnēji tika piešķirts līdz 2014. gada 3. decembrim. Ar 2014. gada 30. oktobra likumu „Grozījumi Dzelzceļa pārvadājumu likumā” minētais atbrīvojums tika atjaunots līdz 2019. gada 3. decembrim. AS “Pasažieru vilciens” šobrīd jau nodrošina Regulas (EK) Nr. 1371/2007 5. pantā, 8. panta 1. un 2. punktā, 18.panta 1., 3., 4. un 5.punktā, 20. panta 2. punktā, 23. pantā un 27. panta 1. punktā noteikto pienākumu izpildi, līdz ar to šo pienākumu izpildei nav nepieciešami papildu pasākumi un papildu finansējums. Lai nodrošinātu Regulas (EK) Nr. 1371/2007 27. panta 3. punkta izpildi, AS “Pasažieru vilciens” attiecīgi jāgroza šobrīd noteiktā sūdzību pieņemšanas, izskatīšanas un atbilžu sniegšanas kārtība, lai nodrošinātu Regulas (EK) Nr. 1371/2007 28. panta izpildi, jāizstrādā pārvadājumu pakalpojumu kvalitātes standarti, un Regulas (EK) Nr. 1371/2007 29. panta izpildei attiecīgi jāpapildina pasažieriem sniedzamās informācijas saturs. Šos pasākumus iespējams īstenot ar esošajiem AS “Pasažieru vilciens” resursiem, līdz ar to tiem nav plānots papildu finansējums. Ir paredzēts, ka minēto pasākumu ieviešana neietekmēs zaudējumu apmēru, kas AS “Pasažieru vilciens” kā sabiedriskā transporta pakalpojumu sniedzējam tiek kompensēts no valsts budžeta saskaņā ar Sabiedriskā transporta pakalpojumu likuma 10. panta pirmo daļu.Ar Projektu paredzēts noteikt, ka Regulu (EK) Nr. 1371/2007 nepiemēro attiecībā uz iekšzemes pasažieru un bagāžas pārvadājumiem līdz 2024. gada 3. decembrim, izņemot 5.pantu, 8. panta 1. un 2. punktu, 9., 11., 12.pantu, 18. panta 1., 3., 4. un 5. punktu, 19., 20., 23., 26.pantu, 27. panta 1. un 3. punktu, 28. un 29. pantu.Ņemot vērā, ka atbilstoši Direktīvas 2012/34/ES 2. panta 7. punktam reģionālie pārvadājumi ietver arī pārrobežu pārvadājumu pakalpojumus, ar Projektu paredzēts papildināt Dzelzceļa pārvadājumu likuma 4. pantu ar jaunu trešo daļu, nosakot, ka Regulu (EK) Nr. 1371/2007 nepiemēro attiecībā uz pārrobežu reģionālajiem pasažieru un bagāžas pārvadājumiem, kas tiek veikti starp stacijām, kuras atrodas Latvijā un tajā Igaunijas vai Lietuvas administratīvajā teritorijā, kas robežojas ar Latviju, izņemot Regulas (EK) Nr. 1371/2007 9., 11., 12., 19. pantu, 20. panta 1. punktu un 26. pantu.Regulas (EK) Nr. 1371/2007 2.  panta 6. punkts dalībvalstīm atļauj ne ilgāk kā uz pieciem gadiem piešķirt atbrīvojumu no regulas noteikumu piemērošanas konkrētiem pakalpojumiem vai braucieniem, ja pakalpojuma vai brauciena būtiska daļa tiek nodrošināta ārpus Eiropas Savienības. Regulas (EK) Nr. 1371/2007 2. panta 6. punktā noteikts, ka dalībvalstis var atjaunināt sākotnējo maksimālo atbrīvojuma termiņu, tomēr nav norādīts, cik reizes tas drīkst notikt. Šobrīd SIA “LDZ CARGO” veic starptautisko pasažieru pārvadājumu organizāciju maršrutos Rīga – Maskava, Rīga – Sanktpēterburga, savukārt, maršrutā Rīga – Viļņa – Minska – Kijeva to nodrošina Ukrainas dzelzceļa formējuma vilciens un maršrutā Rīga – Minska – Baltkrievijas dzelzceļa formējuma vilciens.Latvijas Republika saskaņā ar Regulas (EK) Nr. 1371/2007 2. panta 6. punktu piešķīrusi atbrīvojumu no regulas noteikumu piemērošanas attiecībā uz starptautiskajiem dzelzceļa pasažieru un bagāžas pārvadājumiem, kas tiek veikti starp stacijām, kuras atrodas Latvijā un valstī, kura nav Eiropas Savienības dalībvalsts. Minētais atbrīvojums noteikts Dzelzceļa pārvadājumu likuma 4. panta otrajā daļā un stājās spēkā ar 2009. gada 7. maija likumu „Grozījumi Dzelzceļa pārvadājumu likumā”. Šis atbrīvojums sākotnēji tika piešķirts līdz 2014. gada 3. decembrim. Ar 2014. gada 30. oktobra likumu „Grozījumi Dzelzceļa pārvadājumu likumā” atbrīvojums tika pagarināts līdz 2019. gada 3. decembrim. Ar Projektu paredzēts noteikt, ka Regulu (EK) Nr. 1371/2007 nepiemēro attiecībā uz starptautiskajiem dzelzceļa pasažieru un bagāžas pārvadājumiem, kas tiek veikti starp stacijām, kuras atrodas Latvijā un valstī, kura nav Eiropas Savienības dalībvalsts, līdz 2024. gada 3. decembrim.Projektā precizēts termina “pavadzīme” skaidrojums, izslēdzot pavadzīmes lapu uzskaitījumu. Dzelzceļa pārvadājumu likuma 1. panta 12. apakšpunktā termins “pavadzīme” nav atbilstošs, jo pavadzīmes sastāvdaļas uzskaitītas, taču nepieciešamais informācijas apjoms ir zināms tikai pavadzīmes izstrādes laikā. Dzelzceļa pārvadājumu likuma redakcija neļauj izstrādāt nepieciešamā pavadzīmes parauga veidlapu un operatīvi to koriģēt. Ministru kabineta 2001. gada 18. decembra noteikumi Nr. 533 “Noteikumi par pavadzīmes aizpildīšanas kārtību dzelzceļa kravu pārvadājumos” (turpmāk - MK noteikumi Nr. 533) paredz pavadzīmes veidlapas parauga saturu.Ar Projektu tiek izslēgta vajadzība pēc pārvadātāja izsniegtas kvīts par kravas pieņemšanu. Kravas pieņemšanu pārvadāšanai apliecina pavadzīme un pārvadātāja norādītais kravas pieņemšanas datums. MK noteikumi Nr. 533 nosaka kārtību, kādos gadījumos izsniedz attiecīgas pavadzīmes lapas. Ar Projektu tiek izslēgts pavadzīmes saturā norādītais pārvadāšanas ātrums. Šīs ziņas ir zaudējušas aktualitāti, jo pašlaik visas kravas Latvijā tiek pārvadātas ar vienādu ātrumu bez sadalījuma pa ātruma veidiem un tādējādi nosūtītājam nav nepieciešams norādīt pārvadāšanas ātrumu pavadzīmē. Ar Projektu tiek izslēgts sīksūtījumu kravu pārvadāšanas veids, jo šādi pārvadājumi netiek veikti vairāk kā 20 gadus un ir likvidēta nepieciešamā infrastruktūra šādu pārvadājumu veikšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA „Autotransporta direkcija”, Valsts dzelzceļa tehniskā inspekcija, Valsts dzelzceļa administrācija, AS „Pasažieru vilciens”, VAS „Latvijas dzelzceļš”, SIA „LDZ CARGO”, SIA „Gulbenes-Alūksnes bānītis”.  |
| 4. | Cita informācija | Satiksmes ministrija ir konstatējusi kļūdu Regulas (EK) Nr. 1371/2007 2. panta 4. punktā latviešu valodas tekstā, un 2019. gada 9. aprīlī informēja par to Valsts valodas centru, ierosinot uzsākt Regulas (EK) Nr. 1371/2007 2. panta 4. punkta labojuma procedūru. Eiropas Savienības Padome 2019. gada 14. jūnijā uzsākusi labojuma procedūru (ST/8865/2019/INIT, 8865/19), saskaņā ar kuru tika noteikts Eiropas Parlamenta un Padomes Regulas (EK) Nr. 1371/2007 (2007. gada 23. oktobris) par dzelzceļa pasažieru tiesībām un pienākumiem (Eiropas Savienības Oficiālais Vēstnesis, L 315, 2007. gada 3. decembris) 16. lappusē 2. panta 4. punktā tekstu: “…noteikumu piemērošanas, kuru var atjaunot vienu reizi, ilgākais, uz pieciem gadiem” lasīt šādi: “…noteikumu piemērošanas, kuru var atjaunot divas reizes, ilgākais uz pieciem gadiem katru reizi”. Regulas (EK) Nr. 1371/2007 labojums 2019. gada 28. jūnijā ir publicēts Eiropas Savienības Oficiālajā Vēstnesī. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Dzelzceļa pasažieru pārvadātāji, kuri sniedz:
2. vietējos dzelzceļa pasažieru pakalpojumus atbilstoši Regulas (EK) Nr. 1371/2007 3. panta 11.punktam;
3. reģionālos pārvadājumu pakalpojumus atbilstoši Direktīvas 2012/34/ES 3. panta 7. punktam;
4. starptautiskos pārvadājumu pakalpojumus, kas tiek veikti starp stacijām, kuras atrodas Latvijā un valstī, kura nav Eiropas Savienības dalībvalsts.
5. Pasažieri, kuri izmanto šo dzelzceļa pārvadātāju pakalpojumus.
6. Dzelzceļa kravu pārvadātāji.
 |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. |  Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2007. gada 23. oktobra Regula (EK) Nr. 1371/2007 par dzelzceļa pasažieru tiesībām un pienākumiem. Atbrīvojumu no Regulas (EK) Nr. 1371/2007 noteikumu piemērošanas atjaunošanai ieviešanas termiņš ir 2019. gada 4. decembris.  |
| 2. | Citas starptautiskās saistības | Projekts šo jomu neskar.  |
| 3. | Cita informācija | Regulas (EK) Nr. 1371/2007 2. panta 7. punkts nosaka dalībvalsts pienākumu informēt Eiropas Komisiju par atbrīvojumiem, kas piešķirti saskaņā ar šīs regulas 2. panta 4., 5. un 6. punktu. Pēc Projekta pieņemšanas Satiksmes ministrija informēs Eiropas Komisiju par atbrīvojumiem no Regulas (EK) Nr. 1371/2007 noteikumu piemērošanas termiņa atjaunošanu līdz 2024. gada 3. decembrim.  |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2007. gada 23. oktobra Regula (EK) Nr. 1371/2007 par dzelzceļa pasažieru tiesībām un pienākumiem (publicēta „Eiropas Savienības Oficiālajā Vēstnesī” L 315, 3.12.2007).  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (EK) Nr. 1371/2007 2. panta 4. punkts | Projekta 3. pants | Norma tiek ieviesta pilnībā | Neparedz stingrākas prasības |
| Regulas (EK) Nr. 1371/2007 2. panta 5. punkts | Projekta 2. pants | Norma tiek ieviesta pilnībā | Neparedz stingrākas prasības |
| Regulas (EK) Nr. 1371/2007 2. panta 6. punkts | Projekta 2. pants | Norma tiek ieviesta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Izmantojot esošo dzelzceļa tehnisko nodrošinājumu, Regulas (EK) Nr. 1371/2007 noteikumus nav iespējams pilnībā izpildīt. Tādēļ ir izmantota Regulas (EK) Nr. 1371/2007 2. panta 4., 5. un 6. punktā paredzētā rīcības brīvība dalībvalstij, atjaunojot uz pieciem gadiem atbrīvojumu no Regulas (EK) Nr. 1371/2007 noteikumu piemērošanas. Vienlaikus attiecībā uz iekšzemes pasažieru un bagāžas pārvadājumiem tiek samazināts atbrīvojumu apjoms, šajos pārvadājumu veidos no 2019. gada 4. decembra, nodrošinot Regulas (EK) Nr. 1371/2007 5. panta, 8. panta 1. un 2. punkta, 18. panta 1., 3., 4. un 5. punkta, 20. panta 2. punkta, 23.panta, 27. panta 1. un 3. punkta, 28. un 29. panta noteikumu izpildi.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Ar 2016. gada 25. februāra likumu „Grozījumi Dzelzceļa likumā” un Latvijas Administratīvo pārkāpumu kodeksu (šobrīd spēkā esošā redakcija) nodrošina pilnīgu juridisko bāzi Regulas (EK) Nr. 1371/2007 piemērošanai.  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par Projektu tā izstrādes stadijā. |
| 2. | Sabiedrības līdzdalība projekta izstrādē | Par Projekta izstrādi sabiedrības pārstāvji tika informēti, 2019. gada 30. aprīlī ievietojot Satiksmes ministrijas tīmekļa vietnē <http://www.sam.gov.lv/satmin/content/?cat=553> paziņojumu par līdzdalības iespējām likumprojekta izstrādes procesā. Sabiedrības līdzdalība likumprojekta izstrādē tāpat tika nodrošināta, konsultējoties ar VSIA „Autotransporta direkcija”, Valsts dzelzceļa tehnisko inspekciju, Valsts dzelzceļa administrāciju, AS „Pasažieru vilciens”, VAS „Latvijas dzelzceļš”, SIA „LDZ CARGO”, SIA „Gulbenes-Alūksnes bānītis”. |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt vai reorganizēt esošās.  |
| 3. | Cita informācija | Nav. |

|  |  |
| --- | --- |
| Iesniedzējs: satiksmes ministrs  | T. Linkaits |
|  |  |

 Vīza: valsts sekretāra p. i. Dž. Innusa

1. COM(2013) 587 final [↑](#footnote-ref-1)
2. COM(2015) 117 final [↑](#footnote-ref-2)